На основу члана 34. Закона о локалним изборима (Службени гласни РС број 129/2007 34/2010. 54/2011 и 12/2020,) члана 100. Закона о општем управном поступку („Службени гласник РС“, бр. 18/16 и 95/18 – аутентично тумачење) и члана 5. Уредбе о мерама за време ванредног стања („Службени гласник РС“, број 29/2020),

 Изборна комисија Општине Житиште, на седници одржаној 16. марта 2020. године, донела је

Р Е Ш Е Њ Е

О ПРЕКИДУ СВИХ ИЗБОРНИХ РАДЊИ У ОПШТИНИ ЖИТИШТЕ У СПРОВОЂЕЊУ ИЗБОРА ЗА ОДБОРНИКЕ СКУПШТИНА ГРАДОВА И ОПШТИНА У РЕПУБЛИЦИ СРБИЈИ РАСПИСАНИХ ЗА 26. АПРИЛ 2020. ГОДИНЕ

 1. Прекидају се све изборне радње у спровођењу избора за одборнике градова и општина у Општини Житиште , расписаних за 26. април 2020. године, у Општини Житиште док важи Одлука о проглашењу ванредног стања („Службени гласник РС“, број 29/2020).

 2. Престају да теку сви рокови за вршење изборних радњи у поступку спровођења избора из тачке 1. овог решења, утврђени Законом о избору локалним изборима, Законом о jединственом бирачком списку („Службени гласник РС“, бр. 104/09 и 99/11) и Упутством за спровођење избора за народне посланике Народне скупштине, расписаних за 26. април 2020. године („Службени гласник РС“, број 20/20).

 3. Нови рокови за вршење изборних радњи у поступку спровођења избора за одборнике Скупштине Општине градова и општина биће утврђени у складу са временом наставка спровођења изборних радњи које ће бити установљено одлуком о престанку ванредног стања, када се за то стекну услови.

 4. Све до сада предузете изборне радње у поступку спровођења избора из тачке 1. ове одлуке остају на правној снази.

 5. Ово решење објавити у „Службеном листу Општине Житиште“.

О б р а з л о ж е њ е

 Одлуком о проглашењу ванредног стања, коју су 15. марта 2020. године донели заједно председник Републике, председник Народне скупштине и председник Владе, проглашено је ванредно стање на територији Републике Србије.

 Влада је, на основу члана 200. став 6. Устава Републике Србије, уз супотпис председника Републике, 16. марта 2020. године донела Уредбу о мерама за време ванредног стања. Уредба је ступила на снагу даном објављивања у „Службеном гласнику Републике Србије“, 16. марта 2020. године.

 Чланом 5. наведене уредбе прописано је да се њеним ступањем на снагу прекидају све изборне радње у спровођењу избора за народне посланике, посланике Скупштине Аутономне покрајине Војводине и одборнике скупштина општина и градова који су расписани за 26. април 2020. године и да ће време наставка спровођења изборних радњи бити установљено одлуком о престанку ванредног стања, када се за то стекну услови.

 У складу са наведеним, Изборна комисија Општине Житиште , као орган који спроводи поступак избора за одборнике Скупштине Општине Житиште , доноси решење о прекиду изборних радњи, за време док траје ванредно стање, с тим да ће се изборни процес, укључујући и рокове за вршење изборних радњи, наставити у складу са одлуком о престанку ванредног стања, што ће бити уређено посебним актом Републичке изборне комисије.

**Упутство о правном средству:** Против овог решења може се поднети приговор Изборној комисије општине Житиште у року од 24 часа од часа доношења Решења.

Република Србија

АП Војводина

Општина Житиште

Изборна комисија Општине Житиште

Број: I-013-1/2020-35

Дана : 16. марта 2020. године

**ИЗБОРНА КОМИСИЈА ОПШТИНЕ ЖИТИШТЕ**

ПРЕДСЕДНИЦА

 ЈАРИЋ СВЕТЛАНА